Mientres estió en a garchola, dictó a o suyo secretario, Rudolf Hess, a suya obra Mein Kampf. Ye a unica obra teorica de Hitler, y ye feita como un relato autobiografico con finalidat de manifiesto politico, que esdevenió a escape una autentica guía (u mesmo una Biblia, con as suyas connotacions de tipo relichioso) d'o movimiento politico d'o nazismo. S'expone en o libro a Weltanschauung u concepción d'o mundo de Hitler, que heba construito dende 1919 y que no varió ni mica ni pon en o futuro, esdevenindo tamién un guía d'as actividaz politicas de Hitler.

A Casa d'o Gubierno (en anglés Government House) ye situada en a ciudat de Sydney en os Reyal Chardins Botanicos, mirando enta a badía de Sydney, chustament a o sud d'a Opera de Sydney. Construyida entre 1837 y 1843, o edificio ha estau a residencia oficial d'o Gubernador de Nueva Galas d'o Sud dende tiempos de Sir George Gipps, fueras de dos curtos periodos; o primero entre 1901 y 1914, quan a propiedat fue cedida a la Mancomunidat d'Australia como residencia d'o Gubernador-Cheneral d'Australia, y o segundo entre 1996 y 2011. A propiedat tornó a estar a residencia d'o Gubernador en octubre de 2011 y fue administrada por Historic Houses Trust of New South Wales dende marzo de 1996 dica aviento de 2013.

En l'anyo 453 morió Atila y encomenzó un conflicto succesorio. Teodomir continó con a suya revuelta, consiguiendo chunto con os chepidas d'Arderico vencer a los hunnos en a Batalla de Nedao en hibierno de l'anyo 454 y esdevenir pueblos independients. Os hunnos perdioron a hechemonía en Panonia, nuclio d'os dominios d'Atila. Panonia se la disputarán os ostrogodos, herulos, esciros y chepidas, estando estos zaguers qui rematarán dominando-ie. No se sabe bien si os hunnos d'Europa Central fuoron exterminatos, asimilatos por atros pueblos u tornoron t'as estepas d'Europa Oriental.

En os suyos primers discos (Berri Txarrak, Ikasten y Eskuak/Ukabilak) teneban una mezcla d'estilos punk, hardcore y metal alternativo. Con os zaguers treballos, Libre© y Jaio.Musika.Hil, han evolucionato musicalment a un estilo más melodico.

Seguntes investigadors d'una fundación amanada a CCOO y o Partiu Comunista de Galicia (PCG), ista bandera fue emplegada en primeras por militants d'a sección guerrillera d'o Partiu Comunista d'Espanya (PCE) en Galicia, en os anyos 1940, estando chefe de la guerrilla Antonio Seoane y secretario d'o PCE en Galicia (o PCG no se creyaría como tal dica dos decadas dimpués) José Gómez Gayoso, mientres que os nacionalistas feban servir dende a creyación d'o Partiu Galeguista (PG) una bandera gallega con una estrela amariella en o centro.

O termin ""prerromanico"" gosa emplegar-se como definitorio de qualsiquier manifestación artistica precendent a la de l'arte romanico, y que siga tamién posterior d'o periodo de l'arte clasico román. No ye por ixo una denominación aplicable pa bella rechión cheografica determinata, sino que se fa extensiva ta l'arte d'Europa occidental en cheneral.

O hip hop ye un movimiento cultural y un chenero musical que apareixe a prencipios d'os años 1970 en as comunidatz hispanoamericanas y afroamericanas d'os vicos d'o Bronx, Queens y Brooklyn de Nueva York.